***Сабақтың тақырыбы:*** Сандар сыры

***Сабақтың мақсаты:*** Халық қазынасының тереңіне бойлап, қасиетті сандар жайында мағлұматтарды көпшілік қажеттілігіне жарату.

***Дамытушылық:*** Білім беруде және тәрбие саласында қасиетті сандардың ерекшелігін көрсету. Оқушылардың ізденушілік қабілетін дамыту, ой-өрісін шыңдау, шығармашылыққа баулу.

***Тәрбиелік мақсаты:*** Халықтық педагогика элементтерін кеңінен пайдаланып, ұрпақ бойында адамгершілік, ұлттық қазына – ұлттық таным, ұлттық рухани сананы қалыптастыру, тәрбиелеу.

***Сабақ түрі:*** шығармашылық сабақ.

***Сабақтың әдіс-тәсілдері:*** мағлұмат жинау, сұрақ-жауап, өлең оқу.

Сабақтың көрнекілігі: интерактивті тақта, түрлі түсті қағаз.

Сабақтың барысы:

1.     Ұйымдастыру кезеңі.

Оқушылардың назарын сабаққа аудару. (Оқушылдар хормен):

Сабаққа көңілді келеміз,

«Сабақтан қалмаймыз» дегенбіз,

«4» пен «5»-ке оқып бәріміз,

Жалқаулықты жеңеміз!»

1)     Мұғалім сабақтың тақырыбын, мақсатын айтып өтеді.

2)     Мұғалімнің кіріспе сөзі:

-         Біз бүгін сандар әлеміне саяхат жасаймыз. Бұл саяхатта біз көптеген сандардың сырларын ашып, қасиеттерін саралаймыз. Сендер ойлайсыңдар, сандар тек математика есептерін шығару үшін керек, дүкенде алған заттарымыздың бағасын білу, есептесу үшін қолданамыз деп.

Байырғы кезде халық әр алуан құбылысқа бақылау жасап, олардың ортақ қасиеттерін санмен түйіп, санамалап айтып отырған.

Ендеше, осы сандардың кейбіреуіне тоқталайық.

Бүгінгі сабағымыз шығармашылық жұмыс  болғаннан кейін, оқушыларға үйге тапсырма берілген болатын. Яғни, сандар жайлы мәлімет жинау.

Әр санның өзіне тән орны, қасиеті бар. Қазір біз сол сырларды ашайық.

«1» санының киелігі:

Алла жалғыз, Алладан басқа Тәңір жоқ.

«2»: Күні-түні дем алмайтын екеу

А) Ай; ә) Күн.

«3»: Үш жұрт: өз жұртың, нағашы жұртың, қайын жұртың.

Үш қуат: ақыл, жүрек, тіл.

Үш жүз: Ұлы жүз, Орта жүз, Кіші жүз.

Үш арсыз: ұйқы, тамақ, күлкі.

Үш-ақ нәрсе адамның қасиеті: ыстық қайрат, нұрлы ақыл, жылы жүрек.

Үш би: Төле би, Әйтеке би, Қазыбек би.

«4»: мезгіл – қыс, көктем, жаз, күз.

Құбыла – Шығыс, Оңтүстік, Батыс, Солтүстік.

Тоқсан – І, ІІ, ІІІ, ІV.

Төрт түлік малдың төрт Атасы – Ойсыл қара, Қамбар Ата, Зеңгі баба, Шопан Ата.

Төрт тұлға – от, су, жел, жер.

«5»: бес парыз -  Мұхамбеттің пайғамбарлық қасиетін мойындау

                             Намаз оқу

                             Ораза тұту

                             Қайыр-садақа беру

                             Қажылыққа бару

Бес асыл, бес дұшпан.

Бес нәрседен қашық бол,

Өсек, өтірік, мақтаншақ.

Еріншек бекер мал шашпақ.

Бес нәрсеге асық бол,

Талап, еңбек, терең ой,

Қанағат, рақым ойлап қой.

6. Ізгілік – денсаулық, қазына, дос, әйел (жар), білі.

Асқар – ақыл, білім, жомарттық, әділдік, шыншылдық, кеңпейілділік.

Парыз – сәлем беру, шақырған жерге бару, кеңес сұраса ақыл қосу, сұрағына жауап беру, ауырып қалса көңіл сұрау, қайтыс болса жерлеуге қатысу.

Осы сандарға байланысты айтылған ұғымдарды (қағаздан қиылған) гүлдерге толтырыңдар, тақтаға ілесіңдер. Қазір қараша, күздің соңғы айы, сондықтан күз көрінісін бейнелейміз (қыркүйек айы деп есептеңдер).

Ал енді, оқушылар, мына өлеңді мәнерлеп оқиық:

Бір дегенің – бесігіңді түзедің,

Екі дегенің – егеменді ел дедің.

Үш дегенің – ана тілім, асылым,

Басқа тілден мәртебесін асырдың.

Төртіншіңіз төреліктен таймаған,

Нұрсұлтанды хан тағына сайлаған.

Бес дегенің – берекелі болғаны.

Алты дегенің – ту ұстадық қасиетті,

Сегізінші – салт-дәстүрің оралған.

Тоғызыншы атың кетті алысқа,

Тоқтар бастап қазақ ұшты ғарышқа.

Он дегенің – орындалып ойдағың,

Наурызыңды өз мәнінде тойладың.

Мұғалім: 7, 9, 12, 40 сандарын қазақ халқында қасиетті, киелі сандар деп есептеген. Себебі: орта ғасырда ғалымдарының 7 күнге 7 жұлдыздың атын беруі, 7 металдың пайда күні деп, бір аптаны 7 күнге бөлуі осыдан болса крек.

Енді осы сандарға байланысты оқушылардың кітаптан, ғаламтордан алған мәліметтеріне тоқталайық.

1)     Мәліметтер оқылады.

2)     Қасиетті, киелі деген сөздерді қалай түсінесіңдер?

3)     7 санына байланысты ұғымдарға тоқталайық (айтып отырғанда, гүл сабақтарын да толтырыңдар). Жеті Атаны айтқанда, өзінің Жеті Атасын айтады. Не себепті «Жеті Атасын білмеген жетесіз» деген?

4)     Тақтаға іледі (міне, оқушылар бізде күз көрінісі пайда болды).

5)     Қ.Мырзалиевтің «Жеті» өлеңі оқылады.

Деңгейлік тапсырмалар:

І. Тоғыз, жеті, қырық – осы сөздердегі әріптерді пайдалана отырып, сөздер құра.

ІІ. Осы сөздерді қатыстыра отырып, сөйлем құра.

ІІІ. Сандарды қатыстыра отырып, шағын мәтін құра.

Ой сергіту: «Ойлан, тап».

1.     Оқушылар бір-біріне есептер айтады.

2.     Мұғалім: Бір үйде әжесі баласымен және атасы немересімен отыр. Осы үйде неше адам отыр?

5. Көрініс: Қарт немересіне 1 тиын береді. Қарт: «Осыдан барып, 3 түрлі зат ал», - дейді. Немересі қауын әкеледі. Атасы: « Мен саған үш түрлі зат ал деп едім, бұның не?», - дейді.

Балалар сендер қалай шешер едіңдер?

Жауабы: (қауынның сырты, дәмі, іші).

Санжұмбақ:

|  |  |  |  |  |  |  |
| --- | --- | --- | --- | --- | --- | --- |
| 3 | 6 | 5 | 5 | 6 | 5 | 1 |
|  |  |  |  |  |  |  |

1). Қиял-ғажайып ертегісінің кейіпкері

3-әрпі – С.

2). Ер Төстіктің атының аты.

6-әрпі – И.

3). Қарадан туып хан болған кім?

5- әрпі – Н.

4). Жар басында тесулі тұрған жарты лашық кімдікі?

5-әрпі – О.

5). «Керқұла атты Кендебай» ертегісіндегі қойшы баланың әкесінің аты кім?

6-әрпі – Н.

6). Жалпы халықтың көркем тілі қалай аталады?

5-әрпі – И.

7). «Үш бақытым» өленінің авторы кім?

1-әрпі – М.

Кім көп сандарға байланысты мақал-мәтел біледі?

Қорытынды

20 жылдықпен байланыстыру.

Тәуелсіздік алғанымызға неше жыл? – 20 жыл.

Қай күні аталып өтпекші? – 16-желтоқсан.

Ендеше осы 20 жылдың ішінде еліміз көптеген жетістікке жетті. Соның ішінде, бүгінгі сабағымызға байланысты айтсақ, ана тіліміз мемлекеттік тіл ретінде қабылданды. Ұмытыла бастаған салт-дәстүріміз, әдет-ғұрпымыз қайта жаңғыруда. Келешекке тілек ретінде 10 ғана санға дейінгі санамақпен аяқтайық.

1-2-3 – Бойға жинап күш,

4-5-6 – Жаса қазақ халқы.

7-8-9 – Болмасың еш соғыс,

10 – дегенім «Отан» қорға оны, ботам!

Балалардың еңбегін бағалау.

Үйге тапсырма беру: Шешендік сөздерге байланысты мәліметтер жинау.